# Επίσημη Εφημερίδα L 112I/2019

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 112I |
| | |
| Έκδοση στην ελληνική γλώσσα | Νομοθεσία | 62ό έτος26 Απριλίου 2019 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 112I

Έκδοση στην ελληνική γλώσσα

Νομοθεσία

62ό έτος26 Απριλίου 2019

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΕΣΩΤΕΡΙΚΟΙ ΚΑΙ ΔΙΑΔΙΚΑΣΤΙΚΟΙ ΚΑΝΟΝΙΣΜΟΙ |
| | * | Απόφαση της Ευρωπαϊκής Τράπεζας Επενδύσεων, της 26ης Φεβρουαρίου 2019, για τη θέσπιση εσωτερικών κανόνων σχετικά με την επεξεργασία δεδομένων προσωπικού χαρακτήρα από τη Διεύθυνση Προσωπικού της Ευρωπαϊκής Τράπεζας Επενδύσεων σε σχέση με την παροχή πληροφοριών στα υποκείμενα των δεδομένων και τον περιορισμό ορισμένων δικαιωμάτων τους | 1 |

Περιεχόμενα

II   Μη νομοθετικές πράξεις

Σελίδα

ΕΣΩΤΕΡΙΚΟΙ ΚΑΙ ΔΙΑΔΙΚΑΣΤΙΚΟΙ ΚΑΝΟΝΙΣΜΟΙ

*

Απόφαση της Ευρωπαϊκής Τράπεζας Επενδύσεων, της 26ης Φεβρουαρίου 2019, για τη θέσπιση εσωτερικών κανόνων σχετικά με την επεξεργασία δεδομένων προσωπικού χαρακτήρα από τη Διεύθυνση Προσωπικού της Ευρωπαϊκής Τράπεζας Επενδύσεων σε σχέση με την παροχή πληροφοριών στα υποκείμενα των δεδομένων και τον περιορισμό ορισμένων δικαιωμάτων τους

1

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΕΣΩΤΕΡΙΚΟΙ ΚΑΙ ΔΙΑΔΙΚΑΣΤΙΚΟΙ ΚΑΝΟΝΙΣΜΟΙ

| 26.4.2019 | EL | Επίσημη Εφημερίδα της Ευρωπαϊκής Ένωσης | LI 112/1 |
| --- | --- | --- | --- |

26.4.2019

EL

Επίσημη Εφημερίδα της Ευρωπαϊκής Ένωσης

LI 112/1

---

ΑΠΟΦΑΣΗ ΤΗΣ ΕΥΡΩΠΑΪΚΗΣ ΤΡΑΠΕΖΑΣ ΕΠΕΝΔΫΣΕΩΝ

της 26ης Φεβρουαρίου 2019

για τη θέσπιση εσωτερικών κανόνων σχετικά με την επεξεργασία δεδομένων προσωπικού χαρακτήρα από τη Διεύθυνση Προσωπικού της Ευρωπαϊκής Τράπεζας Επενδύσεων σε σχέση με την παροχή πληροφοριών στα υποκείμενα των δεδομένων και τον περιορισμό ορισμένων δικαιωμάτων τους

Η ΕΥΡΩΠΑΪΚΗ ΤΡΑΠΕΖΑ ΕΠΕΝΔΥΣΕΩΝ (ΕΤΕπ),

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 309,

Έχοντας υπόψη τον κανονισμό (EΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) 45/2001 και της απόφασης αριθ. 1247/2002/ΕΚ,

Εκτιμώντας τα ακόλουθα:

Βάσει του άρθρου 38 των κανονισμών προσωπικού Ι και II της ΕΤΕπ, κατά των μελών του προσωπικού που παραβαίνουν τις υποχρεώσεις τους έναντι της ΕΤΕπ μπορούν να λαμβάνονται πειθαρχικά μέτρα, σύμφωνα με τη διαδικασία που ορίζεται στο άρθρο 40 των εν λόγω κανονισμών. Σύμφωνα με το άρθρο 41 των κανονισμών προσωπικού Ι και II της ΕΤΕπ, οι διαφορές, πλην εκείνων που προκύπτουν από την εφαρμογή των πειθαρχικών μέτρων που προβλέπονται στο άρθρο 38 των εν λόγω κανονισμών, μπορούν να υποβάλλονται σε επιτροπή συνδιαλλαγής. Σύμφωνα με την πολιτική της ΕΤΕπ για την αξιοπρέπεια στον χώρο εργασίας και τις κατευθυντήριες γραμμές της ΕΤΕπ για τη διαδικασία προσφυγών κατά αξιολογήσεων της απόδοσης υπαλλήλων, η ΕΤΕπ οφείλει να επιλαμβάνεται, αντίστοιχα, των καταγγελιών για παρενόχληση και των προσφυγών κατά αξιολογήσεων απόδοσης.

Η οργάνωση και διαχείριση των διαδικασιών που ορίζονται στα άρθρα 40 και 41 των κανονισμών προσωπικού Ι και ΙΙ της ΕΤΕπ καθώς και στην πολιτική της ΕΤΕπ για την αξιοπρέπεια στον χώρο εργασίας και στις κατευθυντήριες γραμμές της ΕΤΕπ για τη διαδικασία προσφυγών κατά αξιολογήσεων της απόδοσης υπαλλήλων είναι πρωτίστως ευθύνη της Διεύθυνσης Προσωπικού της ΕΤΕπ. Ειδικότερα, η Διεύθυνση Προσωπικού παρέχει στήριξη στα όργανα που είναι αρμόδια για τις εν λόγω διαδικασίες και ενεργεί ως νομική γραμματεία για τα όργανα αυτά.

Κατά την εκτέλεση των καθηκόντων της, η Διεύθυνση Προσωπικού οφείλει να σέβεται τα δικαιώματα των φυσικών προσώπων όσον αφορά την επεξεργασία δεδομένων προσωπικού χαρακτήρα, τα οποία κατοχυρώνονται από το άρθρο 8 παράγραφος 1 του Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 16 παράγραφος 1 της Συνθήκης για τη Λειτουργία της Ευρωπαϊκής Ένωσης καθώς και από νομικές πράξεις βασιζόμενες σε αυτές τις διατάξεις. Παράλληλα, η Διεύθυνση Προσωπικού οφείλει να τηρεί αυστηρούς κανόνες εμπιστευτικότητας και επαγγελματικού απορρήτου που ορίζονται στους κανονισμούς προσωπικού της ΕΤΕπ και στον κώδικα συμπεριφοράς του προσωπικού της ΕΤΕπ και να διασφαλίζει τον σεβασμό των δικονομικών δικαιωμάτων των ενδιαφερόμενων προσώπων και των μαρτύρων, και ιδίως του δικαιώματος των ενδιαφερόμενων προσώπων σε ορθές διαδικασίες, των δικαιωμάτων υπεράσπισης και του τεκμηρίου αθωότητας.

Σε ορισμένες περιπτώσεις, είναι αναγκαίος ο συμβιβασμός των δικαιωμάτων των υποκειμένων των δεδομένων δυνάμει του κανονισμού (ΕΕ) 2018/1725 (1) με τους σκοπούς και τις ανάγκες των καθηκόντων της Διεύθυνσης Προσωπικού καθώς και με τον πλήρη σεβασμό των θεμελιωδών δικαιωμάτων και ελευθεριών άλλων υποκειμένων των δεδομένων. Προς τον σκοπό αυτόν, το άρθρο 25 του εν λόγω κανονισμού παρέχει στη Διεύθυνση Προσωπικού τη δυνατότητα να περιορίζει την εφαρμογή των άρθρων 14 έως 22 και του άρθρου 35, καθώς και του άρθρου 4, εφόσον οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 22.

Για να διασφαλίζεται η αποτελεσματικότητα των διαδικασιών που διεξάγονται από την πειθαρχική επιτροπή και την επιτροπή συνδιαλλαγής, οι οποίες συστήνονται δυνάμει των άρθρων 40 και 41, αντίστοιχα, των κανονισμών προσωπικού Ι και ΙΙ, και από την επιτροπή για την αξιοπρέπεια στον χώρο εργασίας και την επιτροπή προσφυγών, οι οποίες συστήνονται βάσει, αντίστοιχα, της πολιτικής της ΕΤΕπ για την αξιοπρέπεια στον χώρο εργασίας και της διαδικασίας προσφυγών κατά αξιολογήσεων της απόδοσης υπαλλήλων, τηρουμένων ταυτόχρονα των προτύπων προστασίας δεδομένων προσωπικού χαρακτήρα σύμφωνα με τον κανονισμό (ΕΕ) 2018/1725, απαιτείται να θεσπιστούν εσωτερικοί κανόνες βάσει των οποίων η Διεύθυνση Προσωπικού θα μπορεί να περιορίζει τα δικαιώματα των υποκειμένων των δεδομένων σύμφωνα με το άρθρο 25 παράγραφος 1 στοιχεία γ), ζ) και η) του κανονισμού (ΕΕ) 2018/1725.

Οι εσωτερικοί κανόνες θα πρέπει να εφαρμόζονται σε όλες τις πράξεις επεξεργασίας που διενεργούνται από τη Διεύθυνση Προσωπικού κατά την εκτέλεση των καθηκόντων της σύμφωνα με τα άρθρα 40 και 41 των κανονισμών προσωπικού Ι και II της ΕΤΕπ και σύμφωνα με την πολιτική της ΕΤΕπ για την αξιοπρέπεια στον χώρο εργασίας και τις κατευθυντήριες γραμμές για τη διαδικασία προσφυγών κατά αξιολογήσεων της απόδοσης υπαλλήλων. Οι κανόνες αυτοί θα πρέπει να εφαρμόζονται στις πράξεις επεξεργασίας που διενεργούνται πριν από την κίνηση των διαδικασιών οι οποίες διεξάγονται από την πειθαρχική επιτροπή, την επιτροπή συνδιαλλαγής, την επιτροπή για την αξιοπρέπεια στον χώρο εργασίας και την επιτροπή προσφυγών, καθώς και κατά τη διεξαγωγή αυτών των διαδικασιών και κατά τη συνέχεια που δίδεται στην έκβαση αυτών των διαδικασιών.

Προκειμένου να συμμορφώνεται προς τα άρθρα 14, 15 και 16 του κανονισμού (ΕΕ) 2018/1725, ο υπεύθυνος επεξεργασίας δεδομένων θα πρέπει να ενημερώνει όλα τα πρόσωπα για τις δραστηριότητές του οι οποίες περιλαμβάνουν επεξεργασία των προσωπικών δεδομένων τους, καθώς και για τα δικαιώματά τους, με τρόπο διαφανή και συνεκτικό, μέσω της δημοσίευσης γνωστοποιήσεων σχετικά με την προστασία δεδομένων στο ενδοδίκτυο (intranet) της ΕΤΕπ, καθώς και να ενημερώνει ατομικά τα υποκείμενα των δεδομένων τα οποία αφορούν οι δραστηριότητές του, ήτοι ενδιαφερόμενα πρόσωπα, εμπλεκόμενα μέρη και μάρτυρες.

Επιπλέον, για λόγους διατήρησης αποτελεσματικής συνεργασίας, η Διεύθυνση Προσωπικού ενδέχεται να χρειάζεται να εφαρμόζει περιορισμούς στα δικαιώματα των υποκειμένων των δεδομένων, με σκοπό την προστασία πληροφοριών που περιέχουν δεδομένα προσωπικού χαρακτήρα και οι οποίες προέρχονται από άλλες υπηρεσίες της ΕΤΕπ ή από θεσμικά και λοιπά όργανα και οργανισμούς της Ευρωπαϊκής Ένωσης, από αρμόδιες αρχές κρατών μελών και τρίτων χωρών, καθώς και από διεθνείς οργανισμούς. Προς τούτο, η Διεύθυνση Προσωπικού θα πρέπει να λαμβάνει τη γνώμη των εν λόγω άλλων υπηρεσιών της ΕΤΕπ, θεσμικών και λοιπών οργάνων και οργανισμών, αρχών και διεθνών οργανισμών σχετικά με τους λόγους επιβολής των περιορισμών καθώς και σχετικά με την αναγκαιότητα και την αναλογικότητα των περιορισμών.

Η Διεύθυνση Προσωπικού πρέπει να χειρίζεται όλους τους περιορισμούς με διαφάνεια και να καταχωρεί κάθε εφαρμογή περιορισμών στο αντίστοιχο σύστημα τήρησης αρχείων.

Σύμφωνα με το άρθρο 25 παράγραφος 8 του κανονισμού (ΕΕ) 2018/1725, οι υπεύθυνοι επεξεργασίας μπορούν να αναβάλλουν, να παραλείπουν ή να αρνούνται την παροχή πληροφοριών στο υποκείμενο των δεδομένων σχετικά με τους λόγους εφαρμογής ενός περιορισμού, σε περίπτωση που η ενημέρωση αυτή θα μπορούσε να θίξει με οποιονδήποτε τρόπο τον σκοπό του περιορισμού. Αυτό ισχύει, ιδίως, στην περίπτωση των περιορισμών των δικαιωμάτων που προβλέπονται στα άρθρα 16 και 35 του κανονισμού (ΕΕ) 2018/1725. Προκειμένου να διασφαλίζεται ότι το δικαίωμα του υποκειμένου των δεδομένων να ενημερώνεται, σύμφωνα με τα άρθρα 16 και 35 του κανονισμού (EΕ) 2018/1725, περιορίζεται μόνο για όσο διάστημα ισχύουν οι λόγοι αναβολής, η Διεύθυνση Προσωπικού θα πρέπει να επανεξετάζει τακτικά τη θέση της.

Όταν εφαρμόζεται περιορισμός των δικαιωμάτων άλλων υποκειμένων των δεδομένων, η Διεύθυνση Προσωπικού θα πρέπει να αξιολογεί κατά περίπτωση κατά πόσον η γνωστοποίηση του περιορισμού θα μπορούσε να υπονομεύσει τον σκοπό του.

Ο υπεύθυνος προστασίας δεδομένων («ΥΠΔ») της ΕΤΕπ δύναται να διεξάγει ανεξάρτητη επανεξέταση της εφαρμογής των περιορισμών, προκειμένου να διασφαλίζεται η συμμόρφωση προς την παρούσα απόφαση,

ΑΠΟΦΑΣΙΖΕΙ:

Άρθρο 1

Αντικείμενο και πεδίο εφαρμογής

1.   Η παρούσα απόφαση ορίζει τους κανόνες που πρέπει να ακολουθεί ο υπεύθυνος επεξεργασίας δεδομένων, όπως αυτός ορίζεται στο άρθρο 2 παράγραφος 1, για να ενημερώνει τα υποκείμενα των δεδομένων σχετικά με την επεξεργασία των δεδομένων τους, σύμφωνα με τα άρθρα 14, 15 και 16 του κανονισμού (EΕ) 2018/1725.

Ορίζει επίσης τις προϋποθέσεις υπό τις οποίες ο οικείος υπεύθυνος επεξεργασίας δεδομένων μπορεί να περιορίζει την εφαρμογή των άρθρων 14 έως 22, του άρθρου 35 καθώς και του άρθρου 4 του κανονισμού, σύμφωνα με το άρθρο 25 παράγραφος 1 στοιχεία γ), ζ) και η) του εν λόγω κανονισμού.

2.   Η παρούσα απόφαση εφαρμόζεται στην επεξεργασία δεδομένων προσωπικού χαρακτήρα την οποία διενεργεί η Διεύθυνση Προσωπικού για τον σκοπό των δραστηριοτήτων ή σε σχέση με τις δραστηριότητες που διεξάγει για την εκπλήρωση των καθηκόντων που ορίζονται στα άρθρα 40 και 41 των κανονισμών προσωπικού Ι και II της ΕΤΕπ καθώς και στην πολιτική της ΕΤΕπ για την αξιοπρέπεια στον χώρο εργασίας, στις κατευθυντήριες γραμμές της ΕΤΕπ για τη διαδικασία προσφυγών κατά αξιολογήσεων της απόδοσης υπαλλήλων και σε μεταγενέστερες τροποποιήσεις αυτών.

3.   Στο πλαίσιο των αρμοδιοτήτων της, η Διεύθυνση Προσωπικού επεξεργάζεται διάφορες κατηγορίες δεδομένων προσωπικού χαρακτήρα, ιδίως στοιχεία ταυτότητας, στοιχεία επικοινωνίας, επαγγελματικά στοιχεία και στοιχεία εμπλοκής σε υποθέσεις.

Άρθρο 2

Ορισμός του υπεύθυνου επεξεργασίας και διασφαλίσεις

1.   Ο υπεύθυνος επεξεργασίας δεδομένων είναι ο Γενικός Διευθυντής Προσωπικού.

2.   Τα δεδομένα προσωπικού χαρακτήρα αποθηκεύονται σε ασφαλές ηλεκτρονικό και υλικό περιβάλλον, το οποίο αποτρέπει την παράνομη πρόσβαση ή τη διαβίβαση δεδομένων σε άτομα που δεν απαιτείται να τα γνωρίζουν.

3.   Τα δεδομένα προσωπικού χαρακτήρα που υποβάλλονται σε επεξεργασία διατηρούνται επί τουλάχιστον έξι μήνες και έως μία δεκαετία. Περισσότερες λεπτομέρειες σχετικά με την ακριβή διάρκεια των περιόδων διατήρησης ανά διαδικασία περιέχονται στο χρονοδιάγραμμα διατήρησης της Διεύθυνσης Προσωπικού.

4.   Περίοδοι μεγαλύτερες από την αναφερόμενη ανωτέρω εφαρμόζονται σε εξαιρετικές και δεόντως δικαιολογημένες περιπτώσεις, με την επιφύλαξη της σύμφωνης γνώμης του ΥΠΔ.

Άρθρο 3

Εφαρμοστέες εξαιρέσεις και περιορισμοί

1.   Η Διεύθυνση Προσωπικού, όταν ασκεί τα καθήκοντά της σε σχέση με τα δικαιώματα του υποκειμένου των δεδομένων δυνάμει του κανονισμού (ΕΕ) 2018/1725, εξετάζει αν εφαρμόζεται κάποια από τις εξαιρέσεις που προβλέπονται στον εν λόγω κανονισμό.

2.   Με την επιφύλαξη των άρθρων 4 έως 7 της παρούσας απόφασης, η Διεύθυνση Προσωπικού μπορεί να περιορίζει την εφαρμογή των άρθρων 14 έως 22 και του άρθρου 35 του κανονισμού (ΕΕ) 2018/1725, καθώς και του άρθρου 4, εφόσον οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 22 του εν λόγω κανονισμού, όταν η άσκηση των εν λόγω δικαιωμάτων και υποχρεώσεων θα υπονόμευε τον σκοπό των διαδικασιών που ορίζονται στα άρθρα 40 και 41 των κανονισμών προσωπικού Ι και ΙΙ της ΕΤΕπ καθώς και στην πολιτική της ΕΤΕπ για την αξιοπρέπεια στον χώρο εργασίας και στις κατευθυντήριες γραμμές για τις προσφυγές κατά αξιολογήσεων της απόδοσης υπαλλήλων ή θα επηρέαζε δυσμενώς τα δικαιώματα και τις ελευθερίες άλλων υποκειμένων των δεδομένων.

3.   Με την επιφύλαξη των άρθρων 4 έως 7 της παρούσας απόφασης, η Διεύθυνση Προσωπικού μπορεί να περιορίζει τα δικαιώματα και τις υποχρεώσεις που αναφέρονται στην παράγραφο 2 του παρόντος άρθρου σε σχέση με δεδομένα προσωπικού χαρακτήρα που αποκτώνται από άλλες υπηρεσίες της ΕΤΕπ ή από θεσμικά και λοιπά όργανα και οργανισμούς της Ευρωπαϊκής Ένωσης, αρμόδιες αρχές των κρατών μελών ή διεθνείς οργανισμούς, στις εξής περιπτώσεις:

| α) | όταν η άσκηση των εν λόγω δικαιωμάτων και υποχρεώσεων θα μπορούσε να περιοριστεί από άλλες υπηρεσίες της ΕΤΕπ ή από άλλα θεσμικά και λοιπά όργανα και οργανισμούς της Ευρωπαϊκής Ένωσης βάσει άλλων πράξεων οι οποίες προβλέπονται στο άρθρο 25 του κανονισμού ή σύμφωνα με το κεφάλαιο IX του εν λόγω κανονισμού· |
| --- | --- |

α)

όταν η άσκηση των εν λόγω δικαιωμάτων και υποχρεώσεων θα μπορούσε να περιοριστεί από άλλες υπηρεσίες της ΕΤΕπ ή από άλλα θεσμικά και λοιπά όργανα και οργανισμούς της Ευρωπαϊκής Ένωσης βάσει άλλων πράξεων οι οποίες προβλέπονται στο άρθρο 25 του κανονισμού ή σύμφωνα με το κεφάλαιο IX του εν λόγω κανονισμού·

| β) | όταν η άσκηση των εν λόγω δικαιωμάτων και υποχρεώσεων θα μπορούσε να περιοριστεί από αρμόδιες αρχές των κρατών μελών βάσει πράξεων που αναφέρονται στο άρθρο 23 του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου (2), ή δυνάμει εθνικών μέτρων για τη μεταφορά των άρθρων 13 παράγραφος 3, 15 παράγραφος 3 ή 16 παράγραφος 3 της οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου (3)· |
| --- | --- |

β)

όταν η άσκηση των εν λόγω δικαιωμάτων και υποχρεώσεων θα μπορούσε να περιοριστεί από αρμόδιες αρχές των κρατών μελών βάσει πράξεων που αναφέρονται στο άρθρο 23 του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου (2), ή δυνάμει εθνικών μέτρων για τη μεταφορά των άρθρων 13 παράγραφος 3, 15 παράγραφος 3 ή 16 παράγραφος 3 της οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου (3)·

| γ) | όταν η άσκηση των εν λόγω δικαιωμάτων και υποχρεώσεων θα μπορούσε να θέσει σε κίνδυνο τη συνεργασία της Διεύθυνσης Προσωπικού με τρίτες χώρες ή διεθνείς οργανισμούς κατά την άσκηση των καθηκόντων της. |
| --- | --- |

γ)

όταν η άσκηση των εν λόγω δικαιωμάτων και υποχρεώσεων θα μπορούσε να θέσει σε κίνδυνο τη συνεργασία της Διεύθυνσης Προσωπικού με τρίτες χώρες ή διεθνείς οργανισμούς κατά την άσκηση των καθηκόντων της.

Προτού εφαρμόσει περιορισμούς στις περιπτώσεις που αναφέρονται στο πρώτο εδάφιο στοιχεία α) και β), η Διεύθυνση Προσωπικού ζητάει τη γνώμη των αρμόδιων υπηρεσιών της ΕΤΕπ, των θεσμικών και λοιπών οργάνων και οργανισμών της Ευρωπαϊκής Ένωσης ή των αρμόδιων αρχών των κρατών μελών, εκτός αν είναι σαφές στη Διεύθυνση Προσωπικού ότι η εφαρμογή ενός περιορισμού προβλέπεται σε κάποια από τις πράξεις που αναφέρονται στα εν λόγω στοιχεία.

Το στοιχείο γ) του πρώτου εδαφίου δεν εφαρμόζεται όταν τα συμφέροντα ή τα θεμελιώδη δικαιώματα και ελευθερίες των υποκειμένων των δεδομένων υπερισχύουν του συμφέροντος της Ευρωπαϊκής Ένωσης να συνεργαστεί με τρίτες χώρες ή διεθνείς οργανισμούς.

4.   Οι παράγραφοι 1, 2 και 3 ισχύουν με την επιφύλαξη της εφαρμογής άλλων αποφάσεων της ΕΤΕπ οι οποίες θεσπίζουν εσωτερικούς κανόνες όσον αφορά την παροχή πληροφοριών στα υποκείμενα των δεδομένων και τον περιορισμό ορισμένων δικαιωμάτων δυνάμει του άρθρου 25 του κανονισμού (ΕΕ) 2018/1725.

Άρθρο 4

Παροχή πληροφοριών σε υποκείμενα των δεδομένων

1.   Η Διεύθυνση Προσωπικού δημοσιεύει στο ενδοδίκτυο (intranet) της ΕΤΕπ γνωστοποιήσεις σχετικά με την προστασία δεδομένων, με τις οποίες ενημερώνει όλα τα υποκείμενα των δεδομένων για τις δραστηριότητές της που περιλαμβάνουν επεξεργασία των προσωπικών τους δεδομένων.

2.   Η Διεύθυνση Προσωπικού ενημερώνει ατομικά τα υποκείμενα των δεδομένων τα οποία λαμβάνουν μέρος σε διαδικασία ή τα αφορά μια διαδικασία ή είναι μάρτυρες.

3.   Όταν η Διεύθυνση Προσωπικού περιορίζει, εν όλω ή εν μέρει, την παροχή πληροφοριών προς τα υποκείμενα των δεδομένων που αναφέρονται στην παράγραφο 2, καταγράφει σε αρχείο τους λόγους του περιορισμού, συμπεριλαμβανομένης αξιολόγησης της αναγκαιότητας και της αναλογικότητας του περιορισμού.

Για τον σκοπό αυτόν, καταγράφεται στο αρχείο με ποιον τρόπο η παροχή των πληροφοριών θα υπονόμευε τον σκοπό της οικείας διαδικασίας ή των περιορισμών που εφαρμόζονται σύμφωνα με το άρθρο 3 παράγραφος 3 ή θα επηρέαζε δυσμενώς τα δικαιώματα και τις ελευθερίες άλλων υποκειμένων των δεδομένων.

Το αρχείο και, κατά περίπτωση, τα έγγραφα που περιέχουν υποκείμενα πραγματικά και νομικά στοιχεία καταχωρίζονται. Τίθενται στη διάθεση του Ευρωπαίου Επόπτη Προστασίας Δεδομένων (ΕΕΠΔ) κατόπιν αιτήματος.

4.   Ο περιορισμός που αναφέρεται στην παράγραφο 3 εξακολουθεί να εφαρμόζεται όσο εξακολουθούν να ισχύουν οι λόγοι που τον αιτιολογούν.

Όταν οι λόγοι του περιορισμού παύσουν να ισχύουν, η Διεύθυνση Προσωπικού παρέχει τις σχετικές πληροφορίες και τους λόγους του περιορισμού στο υποκείμενο των δεδομένων. Παράλληλα, η Διεύθυνση Προσωπικού ενημερώνει το υποκείμενο των δεδομένων για τη δυνατότητά του να υποβάλει ανά πάσα στιγμή καταγγελία στον ΕΕΠΔ ή να ασκήσει προσφυγή στο Δικαστήριο της Ευρωπαϊκής Ένωσης.

Η Διεύθυνση Προσωπικού επανεξετάζει την εφαρμογή του περιορισμού τουλάχιστον κάθε έξι μήνες μετά την έγκρισή της καθώς και κατά το πέρας της οικείας διαδικασίας. Στη συνέχεια, ο υπεύθυνος επεξεργασίας ελέγχει σε ετήσια βάση κατά πόσο είναι αναγκαίο να διατηρηθεί οποιοσδήποτε περιορισμός.

Άρθρο 5

Δικαίωμα πρόσβασης του υποκειμένου των δεδομένων

1.   Όταν τα υποκείμενα των δεδομένων αιτούνται πρόσβαση σε προσωπικά δεδομένα τους τα οποία υποβάλλονται σε επεξεργασία στο πλαίσιο μίας ή περισσότερων συγκεκριμένων υποθέσεων ή στο πλαίσιο συγκεκριμένης πράξης επεξεργασίας, σύμφωνα με το άρθρο 17 του κανονισμού (ΕΕ) 2018/1725, η Διεύθυνση Προσωπικού περιορίζεται κατά την αξιολόγηση του αιτήματος μόνο στα εν λόγω δεδομένα προσωπικού χαρακτήρα.

2.   Όταν η Διεύθυνση Προσωπικού περιορίζει, εν όλω ή εν μέρει, το δικαίωμα πρόσβασης που αναφέρεται στο άρθρο 17 του εν λόγω κανονισμού, ακολουθεί τα εξής στάδια:

| α) | ενημερώνει το υποκείμενο των δεδομένων, στην απάντησή της στο αίτημά του, σχετικά με τον περιορισμό που εφαρμόζεται και τους κύριους λόγους του περιορισμού, καθώς και σχετικά με τη δυνατότητά του να υποβάλει καταγγελία στον ΕΕΠΔ ή να ασκήσει προσφυγή στου Δικαστήριο της Ευρωπαϊκής Ένωσης· |
| --- | --- |

α)

ενημερώνει το υποκείμενο των δεδομένων, στην απάντησή της στο αίτημά του, σχετικά με τον περιορισμό που εφαρμόζεται και τους κύριους λόγους του περιορισμού, καθώς και σχετικά με τη δυνατότητά του να υποβάλει καταγγελία στον ΕΕΠΔ ή να ασκήσει προσφυγή στου Δικαστήριο της Ευρωπαϊκής Ένωσης·

| β) | καταγράφει σε αρχείο τους λόγους του περιορισμού, συμπεριλαμβανομένης αξιολόγησης της αναγκαιότητας και της αναλογικότητας του περιορισμού· για τον σκοπό αυτόν, καταγράφεται στο αρχείο με ποιο τρόπο η παροχή της πληροφορίας θα υπονόμευε τον σκοπό της οικείας διαδικασίας ή των περιορισμών που εφαρμόζονται σύμφωνα με το άρθρο 3 παράγραφος 3 ή θα επηρέαζε δυσμενώς τα δικαιώματα και τις ελευθερίες άλλων υποκειμένων των δεδομένων. |
| --- | --- |

β)

καταγράφει σε αρχείο τους λόγους του περιορισμού, συμπεριλαμβανομένης αξιολόγησης της αναγκαιότητας και της αναλογικότητας του περιορισμού· για τον σκοπό αυτόν, καταγράφεται στο αρχείο με ποιο τρόπο η παροχή της πληροφορίας θα υπονόμευε τον σκοπό της οικείας διαδικασίας ή των περιορισμών που εφαρμόζονται σύμφωνα με το άρθρο 3 παράγραφος 3 ή θα επηρέαζε δυσμενώς τα δικαιώματα και τις ελευθερίες άλλων υποκειμένων των δεδομένων.

Η παροχή πληροφοριών που αναφέρεται στο στοιχείο α) μπορεί να αναβάλλεται, να παραλείπεται ή να απορρίπτεται σύμφωνα με το άρθρο 25 παράγραφος 8 του κανονισμού (ΕΕ) 2018/1725.

3.   Το αρχείο που αναφέρεται στην παράγραφο 2 πρώτο εδάφιο στοιχείο β) και, κατά περίπτωση, τα έγγραφα που περιέχουν υποκείμενα πραγματικά και νομικά στοιχεία καταχωρίζονται. Τίθενται στη διάθεση του ΕΕΠΔ κατόπιν αιτήματος. Εφαρμόζεται το άρθρο 25 παράγραφος 7 του κανονισμού (ΕΕ) 2018/1725.

Άρθρο 6

Δικαίωμα διόρθωσης, διαγραφής και περιορισμού ως προς την επεξεργασία

Όταν η Διεύθυνση Προσωπικού περιορίζει, εν όλω ή εν μέρει, την εφαρμογή των δικαιωμάτων διόρθωσης, διαγραφής ή του δικαιώματος περιορισμού της επεξεργασίας, τα οποία αναφέρονται στα άρθρα 18, 19 παράγραφος 1 και 20 παράγραφος 1 του κανονισμού (ΕΕ) 2018/1725, ακολουθεί τα στάδια που περιγράφονται στο άρθρο 5 παράγραφος 2 της παρούσας απόφασης και καταχωρίζει το αρχείο σύμφωνα με το άρθρο 5 παράγραφος 3 της παρούσας απόφασης.

Άρθρο 7

Ανακοίνωση της παραβίασης δεδομένων προσωπικού χαρακτήρα στο υποκείμενο των δεδομένων

Όταν η Διεύθυνση Προσωπικού περιορίζει τη γνωστοποίηση της παραβίασης δεδομένων προσωπικού χαρακτήρα στο υποκείμενο των δεδομένων, η οποία αναφέρεται στο άρθρο 35 του κανονισμού (ΕΕ) 2018/1725, καταγράφει και καταχωρίζει τους λόγους του περιορισμού σύμφωνα με το άρθρο 4 παράγραφος 3 της παρούσας απόφασης. Εφαρμόζεται το άρθρο 4 παράγραφος 4 της παρούσας απόφασης.

Άρθρο 8

Επανεξέταση από τον υπεύθυνο προστασίας δεδομένων

Η Διεύθυνση Προσωπικού ενημερώνει αμελλητί τον ΥΠΔ κάθε φορά που περιορίζει την εφαρμογή των δικαιωμάτων των υποκειμένων των δεδομένων σύμφωνα με την παρούσα απόφαση και παρέχει πρόσβαση στο αρχείο καθώς και στην αξιολόγηση της αναγκαιότητας και της αναλογικότητας του περιορισμού.

Ο ΥΠΔ δύναται να ζητήσει γραπτώς από τη Διεύθυνση Προσωπικού να επανεξετάσει την εφαρμογή των περιορισμών. Η Διεύθυνση Προσωπικού ενημερώνει τον ΥΠΔ γραπτώς σχετικά με το αποτέλεσμα της αιτούμενης επανεξέτασης.

Άρθρο 9

Έναρξη ισχύος

Η παρούσα απόφαση εγκρίθηκε από το Διοικητικό Συμβούλιο της ΕΤΕπ στις 26 Φεβρουαρίου 2019 και αρχίζει να ισχύει την ημέρα δημοσίευσής της στον δικτυακό τόπο της ΕΤΕπ.

Λουξεμβούργο, 26 Φεβρουαρίου 2019.

---

(1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

1

(2)  Κανονισμός (EΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (EΕ L 119 της 4.5.2016, σ. 1).

2

(3)  Οδηγία (ΕΕ) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου (ΕΕ L 119 της 4.5.2016, σ. 89).

3

---